Assessories de les empreses agremiades - Gremi de Constructors d'Obres de Barcelona i Comarques\nAssessories de les empreses agremiades\nPertànyer al col·lectiu del Gremi permet als agremiats fer qualsevol consulta en l’àmbit que requereixin, sense que suposi cap cost.\nPer fer les vostres consultes cal que ompliu el formulari gris de la pàgina indicant quina consulta teniu i a quin assessor us voldríeu dirigir (o només indicant la consulta si no teniu clar l’àmbit d’especialitat). Cal també que indiqueu la vostra empresa per tal que puguem confirmar que sou agremiats, ja que aquest servei és només per empreses agremiades. Posteriorment us posarem en contacte amb l’assessor o assessora corresponent per tal que pugueu tractar les qüestions que necessiteu tractar. Per a qualsevol dubte podeu trucar al Gremi al 932 659 430.\nAccessos directes de les assessories del Gremi:\nAdministratiu i contenciós // Civil/processal/ i mercantil/bancari // Classificació empresarial // Finançament públic i ajuts // Fiscal // Laboral // Instal·lacions // Marketing Online // Mediació d’assegurances // Penal // Peritatge i valoracions // Prevenció de Riscos Laboral // Protecció de dades // Sistemes de gestió de qualitat i medi ambient i RSC // Tècnic\nAssessories del Gremi:\nAssessorament administratiu i contenciós\nContractació pública en totes les fases, des de la licitació fins la seva execució, modificació del contracte, divergència en la seva fase d’execució, pagament de les certificacions.\nAssessora: Carolina Mirapeix. Advocada de Mirapeix Advocats\nAssessorament civil/processal/ i mercantil/bancari\nÀrea Civil/processal.- Intervenció en tota classe de conflictes relacionats amb el sector immobiliari i de la construcció (liquidacions d’obres, defectes constructius, resolució de contractes), redacció i revisió de contractes.\nÀrea Mercantil/Bancaria.- Dret societari i corporatiu (constitució de societats, modificació d’ estatuts, pactes socials…), adquisicions i fusions, responsabilitat administradors, litigació en relació a productes financers (SWAPS, derivats financers…).\nAssessor: Enric Siles. Soci de Llopis de Aysa Abogados\nAssessorament en classificacions empresarials\nExpedient de classificació empresarial per licitacions públiques en base als nous criteris i tipologies.\nAssessora: Sònia Caletrio. Consultora de Divisió SIGO\nAssessorament en finançament públic i ajuts\nAssessorament en condicions de finançament de les obres i d’obtenció d’ajuts per a obres de les diferents administracions.\nAssessorament fiscal relacionat amb els impostos que afecten directament a l’activitat de l‘empresa.\nAssessor: Joaquim Coma. Soci Director de l’Àrea de gestió tributària. particulars i en l’auditoria de comptes. Bnfix Pich\nTramitació d’ERO, acomiadaments, sancions assistència a les empreses davant el Servei de Mediació i Arbitratge de Catalunya en acte de conciliació (SMAC), i davant la TGSS.\nAssessor: Jordi Altafaja. Responsable área laboral y seguridad social. Bnfix Pich\nAssessorament en instal·lacions\nOrientació en projecte, execució, certificació i lliurament d’instal·lacions de tot índole, així com assessorament en sistemes de producció tèrmica.\nAssessor: Llorenç Ramos. Soci-fundador de Tdi Enginyers\nAssessorament en marketing online i comunicació\nAssessorament a les empreses del Gremi per planificar i executar accions de marketing. Assessorament sobre webs, xarxes socials, butlletins electrònics, disseny de marca, anuncis, etc\nAssessora: Cristina Clopés. especialista en estratègies digitals\nAssessorament en mediació d’assegurances\nAssessorament i consultoria a les empreses del sector per poder disposar de les millors solucions asseguradores i amb les millors garanties: responsabilitat civil, tot risc construcció, maquinària, contingències, avals, accidents de conveni i salut.\nAssessor: Àlex Felez. Director Unitat de Construcció de Jori Armengol\nReclamacions en tot tipus de procediments penals. A més a més, des de l’Assessoria Penal del Gremi s’elabora el Model de Prevenció de Delictes, que a grans trets és l’adequació de protocols, procediments, mesures i controls necessaris per poder prevenir la comissió de delictes.\nAssessora: Núria Rosas. Advocada de Dret Penal i Familiar a Berc Legal\nAssessorament en peritatge i valoracions\nRedacció d’informes tècnics de qualsevol tipus de danys i per qualsevol finalitat. Intervenció de pèrit de part per analitzar i valorar la reclamació per part d’un tercer.\nAssessora: Mònica Ventura.\nAssessorament en Prevenció de riscos laborals\nServeis imprescindibles per complir amb la Prevenció de Riscos Laborals i els reglaments que la regulen. Assessorament en tot allò que conduirà a una integració de la prevenció a l’empresa.\nAssessor: Ruben Corbella. Responsable tècnic de Previntegral\nSistemes de protecció de dades en base al nou Reglament General de Protecció de Dades, en vigència des del passat 25 de maig de 2018.\nAssessor: Joaquim Altafaja. Responsable área Noves Tecnologies i Dret. Bnfix Pich\nAssessorament en sistemes de gestió de qualitat i medi ambient i RSC\nImplantació de sistemes de gestió de qualitat basats en ISO 9001 i 14001, així com de sistemes de Gestió Ètica i Responsabilitat Social SGE 21, SA8000, EFR, memòries de gestió responsable i de sostenibilitat.\nAssessora: Irene Samper Directora de ISR\nAssessorament en solucions constructives, patologies (aluminosi…), reforços estructurals, normatives de construcció, tràmits i aspectes relacionats amb la direcció facultativa.\nAssessor: Carlos Leach. Arquitecte de RV4 Arquitectura\nServei disponible només per empreses agremiades\nQuina és la teva consulta? A quina assessoria et vols dirigir? Voldries també parlar per telèfon o videoconferència amb l'assessor/a?\nSi ho prefereixes, també pots demanar una consulta telefònica o per videoconferència. Indica-ho al formulari o digue’ns-ho per telèfon al Gremi, al 932 659 430\nVídeo explicatiu sobre\nels assessors del Gremi:\nArticles dels assessors al BLOG del Gremi:\nLlegir més. Nou post al BLOG


Des del meu punt de vista: ICFO: The Institute of Photonic Sciences (Institut de Ciències Fotòniques)\nICFO: The Institute of Photonic Sciences (Institut de Ciències Fotòniques)\nFa unes setmanes vaig veure al Twitter que l'ICFO feia una jornada de portes obertes. Com? ICFO? i vaig pensar: això no em sóna de res. Mirant pel Google vaig descobrir que era un Institut de recerca sobre ciències fotòniques, sobre les aplicacions de la LLUM. I res, com que ho vaig trobar interessant, em vaig apuntar a la visita.\nSincerament, a mesura que s'acostava el dia em feia certa mandra: la visita durava tres hores i estava a Castelldefels. I de fet, tampoc sabia quin seria el grau de profunditat! i si feien una explicació ultra-científica i m'estava les tres hores sense entendre res de res? PERÒ NO! NO VA SER AIXÍ! VA SER UNA TARDA GENIAL!\nIntentaré redactar aquesta entrada amb la mateixa passió que ens van transmetre. Lo millor de tot és que ho van explicar d'una manera molt divulgativa, molt "per a tots els públics". El futur és llum!\nPer començar: la fotònica és la ciència que estudia la llum i l'IFCO és un organisme public creat fa deu anys pel Departament d'Universitats, Recerca i Societat de la Informació. Ocupa un espai de 9000 metres quadrats i té uns 200-300 investigadors treballant en moltes branques de recerca.\nA l'ICFO fan recerca però també s'impulsa la part docent (doctorats, nanos de batxillerat que s'acosten per treballs de recerca, estades d'estiu per a investigadors europeus, etc) i el sector industrial (comunicar-se amb empreses o institucions per tal que aprofitin la tecnologia de la llum).\nA ICFO no esperen el futur: l'escriuen\nEns van explicar que bàsicament les seves línies de recerca són:\nSalut (nano-neurocirurgia, millores en tractament per a càncers...)\nRecerca (energia solar i mil coses més)\nInformació (com per exemple la seguretat de dades encriptades i coses així)\nLo de l'energia solar ho vaig trobar interessant: l'energia del sol es captura amb unes plaques enormes, cares i opaques. Estan intentant desenvolupar plaques semitransparents i flexibles, de manera que les puguis enganxar a les finestres i amb això no perdis llum natural i guanyis energia per calentar aigua, per exemple.\nLa visita es separava en diversos apartats. Primer ens van dur al pati on havien col·locat uns telescopis i unes lents per fer proves de visió. Va ser molt amè :-)\nDesprés ens van dur a una cosa que li diuen l'ICFOMUSEUM o algo així, on tenen una petita exposició de coses que han desenvolupat. Em va impressionar molt tota la branca anomenada "LIGHT FOR HEALTH" (llum per a la salut). Entre altres coses estan investigant com amb un làser poden eliminar cèl·lules atacades per un càncer sense haver d'atacar les cèl·lules bones (no com fins ara, que fas quimioteràpia i s'eliminen tant teixits malalts com sans). La veritat és si es pogués resoldre seria un gran pas...\nAl ICFOMuseum també tenien projectes de pantalles de mòbil flexibles i ultraresistents (i no només per a mòbils), vidres de cotxes amb conta-kilòmetres i GPS inegrats i projectats al mateix vidre un cop el cotxe està en marxa... no sé, moltes coses.\nTambé ens van explicar que, a part de treballar conjuntament amb empreses o institucions a vegades des del propi IFCO surten empreses: es desenvolupa un projecte i si la cosa té futur, marxen de l'IFCO i es desenvolupen com a empresa privada. Això miren de potenciar-ho bastant i tenen contactes amb escoles de negoci per ajudar als investigadors a potenciar aquestes competències.\nSón equip jove i és una material molt transversal, ja que poden actuar en molts camps (una mica com els bibliotecaris, que podem estar a tot arreu jejejej). Fins i tot podem estar al IFCO, jejeje:\nUna part de la visita va incloure visitar alguns dels laboratoris. Ens van explicar que hi havia una "sala blanca" on feien experiments amb coses molt molt petites, tant petites com mil vegades més prim que el diàmetre d'un cabell :-) Fan moltes coses!\nI fins i tot ens van fer un espectacle de màgia (curradíssim):\nEs que em va encantar!!! No està obert al públic general, però us recomano estar molt atents a la propera jornada OPEN DAY, que suposo que en faran una altra l'any vinent... :)\nEtiquetas: món i societat, museus i exposicions


Compromís critica que el PP dedique al periòdic local el 23% del pressupost per a la promoció de Santa Pola en FITUR\nAfirmen que “és un absolut sense sentit” intentar atraure turistes fent promoció dins del municipi.\nLa setmana passada es va celebrar FITUR, la major fira turística d’Espanya, i com cada any Santa Pola va estar present amb l’objectiu d’atraure visitants i dinamitzar el turisme al municipi.\nEntre les accions que es desenvolupen, sempre es dedica una partida pressupostària a la promoció de Santa Pola en diferents mitjans de comunicació durant els dies que dura la fira. Enguany, segons afirma el Grup Municipal de Compromís per Santa Pola, este pressupost a la promoció ha patit un canvi important respecte a anys anteriors, i és que quasi una quarta part del diners públics han anat a parar al periòdic local: del total de 5.300€, 1.210€ han servit per a pagar dues pàgines amb l’agenda de les activitats de la fira en un periòdic que no té tirada fora del municipi.\nCompromís qualifica esta decisió del govern del Partit Popular com “un absolut sense sentit que no respon a cap estratègia de promoció turística”, i recorda al PP que “no pot utilitzar els diners de totes i tots per a comprar propaganda partidista en mitjans de comunicació”.\n“Este tipus de pràctiques ja no ens sorprenen”, afirmen des de Compromís. “Des del primer dia, el Partit Popular ha posat tots els mitjans dels que disposa l’Ajuntament al servei del benefici del partit. Fins i tot, recentment ha hagut d’esborrar publicacions de les xarxes socials municipals per pressió ciutadana. Un espectacle lamentable que la ciutadania santapolera no es mereix patir”.


Sterling House Hotel Eastbourne Regne Unit - Ofertes d'hotels amb els MILLORS DESCOMPTES EN LÍNIA\n5-7 Cavendish Place, Devonshire, Eastbourne, Regne Unit, BN21 3EJ - Veure al mapa\nTé alguna pregunta per a Sterling House Hotel?\nMés informació sobre Sterling House Hotel\nBen posicionat a Devonshire, Sterling House Hotel és un lloc ideal d'inici d'excursions a Eastbourne. A 0.1 km de l'emoció de la ciutat, aquest hotel de 2-estrelles gaudeix d'una excelent situació i permet accès a les millors atraccions de la ciutat. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Sterling House Hotel és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix Wi-Fi gratuït en totes les habitacions, recepció 24 hores, magatzem d'equipatge, Zones públiques amb Wi-Fi, lloguer de bicicletes.\nEntri en una de les 12 habitacions i escapi de l'estrès del dia amb una ampla gama de comoditats com televisió de pantalla plana, lavabo addicional, catifes, penjador de roba, llençols. L'hotel ofereix una excelent varietat d'instal.lacions d'oci, incloent jardí. Sigui quin sigui el motiu del seu viatge, Sterling House Hotel és una selecció idònia per a la vostra estada a Eastbourne.\nTarifa d'aparcament diària: 1 GBP\nComentaris d'Agoda (14)Comentaris de Booking.com (424)\nTots els tipus de viatgers (14)Viatger de Negocis (2)Parelles (8)Viatgers en solitari (2)Famílies amb infants petits (1)Famílies amb infants grans (1)\nFranco, Regne Unit\nLeatitia, Regne Unit


Jocs de arcade - Pàgina 3\nJocs de arcade\nJoc arcade on el teu objectiu és eliminar totes les boles enemigues del tauler. Escull bé la direcció adequada perquè els teus adversaris siguin eliminats i tu no pateixis cap mal. Després del teu torn, serà el torn del teu adversari. Tens 30 nivells plens de diversió.\nSegur que has fet alguna vegada una partida a un dels primers jocs arcade de la història, el famós joc de les mines. Doncs aquí tens una versió amb les mateixes bases però molt més colorit, en comptes de tristos quadrats grisos, tens flors de colors. Les regles són les mateixes, hauràs de punxar en les flors evitant tocar les mines, quant tocs una mina, la partida ja està. El número que et surt, és el nombre de mines que toca aquesta flor, hauràs de pensar bé on estan amagats els explosius. Sort!\nJuga gratis al joc The Mine\nSegurament que en la teva vida has jugat milers de partides al joc arcade més jugat de tots els temps, el més que versionat Tetris, però segur que mai havies vist una versió com aquesta. Has de encaixar les peces de colors per fer línies i aconseguir que desapareguin, però aquí la base no és recta, sinó un cercle, hauràs d'anar girant la base amb rapidesa, per veure els buits dels que disposes. O et dones molta pressa, o se't comencen a acumular les peces i perdràs la partida.\nJuga gratis al joc Towertri\nAquesta nit hi ha pollastre per sopar, però el pollastre no està molt content amb el menú. Per això corre i corre per tota la cuina per escapar del cuiner que vol ficar-li a l'olla. Mentre fuig del seu enemic, hauràs de recollir el màxim nombre de monedes daurades, per poder comprar alguns objectes útils que et poden protegir. L'escut d'ou et protegirà del ganivet del cuiner. Diverteix-te amb aquest joc arcade!\nJa són aquí! Han arribat els invasors en aquest joc arcade! Però no uns invasors normals i corrents com els que tots coneixem. Han arribat uns Vampirs Alienígenes. Mou la teva petita nau per la part inferior de la pantalla i omple l'espai de trets per eliminar a totes les naus enemigues que volen acabar amb tu. Seràs capaç de sobreviure a aquest impressionant atac?\nHa arribat la guerra i hauràs de defensar-te de l'atac enemic simulant al popular joc arcade, taula. Pots jugar tu sol o contra un dels teus amics. Moure-us per tota la pantalla per fer rebotar les magranes i fer-les explotar a les trinxeres enemigues. Abans de començar el joc podràs triar el nombre de granades amb què jugueu i el nivell de dificultat. Que guanyi el millor!\nDivertit joc de plataformes al més pur estil arcade, on maneges un petit ocellet que has de guiar per totes les pantalles per aconseguir el màxim or possible.\n"Sky Breakout" és un joc arcade bastant similar al famós Arkanoid. El teu objectiu és eliminar tots els blocs que apareixen a la pantalla, per aconseguir-ho hauràs de fer rebotar una pilota en una petita plataforma situada a la part inferior de la pantalla, que hauràs de moure per fer que la pilota rebot i evitar que aquesta caigui al buit . Si la pilota cau 3 vegades, la partida haurà arribat al seu final.\nEl protagonista d'aquest divertit joc arcade de plataformes s'embarca en una emocionant aventura, on haurà d'anar saltant d'una plataforma a una altra recollint totes les monedes que trobi i esquivant als molts enemics que hi ha a cada nivell. A més haurà de trobar una bonica rosa.\nPassa uns bons moments jugant a aquest joc arcade match3 ple de colors. Tens la pàgina amb la cubs de diferents colors, el teu hauràs unir-los per fer una línia de, com a mínim, 4 cubs del mateix color. Per aconseguir-hauràs de lliscar les columnes o les files per fer coincidir les galledes que vulguis. Necessites arribar a una puntuació mínima per a poder passar al següent nivell.\nEn aquest joc podràs combinar les teves dues passions el joc arcade més famós de tots els temps, el Tetris i la teva bogeria per Halloween. Les regles són les del joc tradicional, hauràs de posar les peces que van caient per completar les línies i aconseguir la màxima puntuació. No deixis que la pantalla es t'ompli de caretes de Halloween. Segons vagis passant nivells, et resultarà una mica més difícil aconseguir el teu objectiu.\nÉs el clàssic joc arcade d'acció en l'espai exterior. Tens el control d'una diminuta nau espacial i el teu únic objectiu és poder sobreviure el major temps possible. Com els teus principals enemics tens a unes perilloses naus alienigenas. Si pots, hauries de recollir gemmes i el kit de primers auxilis, que t'ajudarà a recuperar una mica de vida.\nEl carrer és un impressionant Arcade amb fantàstics gràfics 3D. El joc posarà a prova la teva paciència i capacitat de pensar a un ritme potser, massa ràpid, al haver d'evitar tots els obstacles que trobis en el camí. Quant vegis un obstacle hauràs de fer girar el carrer per evitar caure al buit. Recull les monedes que t'ajudaran a comprar la vostra salvació. Joc bastant addictiu al qual no podràs deixar de jugar.\nEn aquest joc arcade has de disparar a les caixa que estan plenes de monedes per fer-les caure i així recollir-les del terra, de vegades en comptes de monedes, cau algun que altre enemic, dispara i acaba amb ell. Amb els diners que vagis aconseguint hauràs d'anar a les petites botigues i comprar millores per avançar més en el joc. Tens un munt de trets.\nJoc arcade ràpid que et situa en l'espai exterior. Maneges una petita nau que va disparant sense parar, el teu hauràs moure-la per acabar amb tots els asteroides que et van atacant sense descans. Aconsegueix els power-ups que t'ajudaran a seguir amb vida per molt més temps. Si et veus molt apurat, podràs convertir el teu nau en una mega nau espectacular que acabarà amb tots els asteroides que hi hagi en aquell moment a la pantalla.\nPer poder arribar lluny en aquest joc arcade hauràs de tenir molta, però molta habilitat manejant al protagonista del joc i molts, però molts reflexos. Hauràs de guiar amb destresa a l'ocell per fer-li passar pel forat que hi ha entre els tubs. Però no és tan fàcil com en un principi pugui semblar. Tothom que t'envolta gira i gira sense parar. Seràs capaç d'aguantar molt de temps sense acabar marejat?\nJocs arcade: el terme arcade és el terme genèric que se li dóna a les màquines recreatives que estan en els recreatius o llocs públics dels videojocs més jugats de tots els temps. Per fi ara podràs jugar a tots aquests jocs arcade sense sortir des de casa, és més, ben assegudet al sofà del teu saló. Entre tots els jocs que t'oferim tens grans clàssics amb el Súper Pang, Súper Mario Bros, el Arkanoid, el Princípe de Pèrsia o munts de versions de pinballs o escurabutxaques, això sí, en cap d'aquests jocs s'aposta diners reals.


Maquineta vintage materials sostenibles - VELVET BCN Moda Sostenible\nMaquineta vintage materials sostenibles\nLlar>HIGIENE PERSONAL>Afeitado>Maquineta vintage materials sostenibles\n> Llar>HIGIENE PERSONAL>Afeitado>Maquineta vintage materials sostenibles\n24,50 €VELVET BCN · Tienda Ecológica · Moda sostenible y Comercio justo\nLa maquineta d'afaitar Banbu combina la sensació de afaitat de la maquineta clàssica, amb una estètica renovada, però sense perdre la seva essència vintage. La seva estructura completa d'aliatge de coure i zinc de color groc, li dóna robustesa i lleugeresa a el mateix temps. Banyat en negre mat, aporta sobrietat i elegància a la peça, tornant una peça atemporal És una maquineta de seguretat amb obertura papallona i pinta tancat, per aconseguir un rasurat perfecte sense talls. Pròximament, aquest producte serà de producció local. Banbu té com a valor el COMERÇ JUST i col·labora únicament amb tallers i fàbriques que compleixen amb condicions dignes de treball, i són 100% transparents amb donar tota la informació necessària.


El president Aragonès visita Terrassa i anun... - Govern.cat\nquery_builder 24 juliol 2021 13:57\nEl president Aragonès visita Terrassa i anuncia que la comissió bilateral Govern- Ajuntament es reunirà després de l'estiu\nEl cap de l’Executiu posa en valor “l’enorme vitalitat i visió de futur” de la ciutat\nEl president Aragonès i l'alcalde de Terrassa saluden una veïna (foto: Jordi Bedmar)\nEl president de la Generalitat, Pere Aragonès, ha fet aquest matí la seva primera visita institucional a la ciutat de Terrassa, on ha mantingut una reunió de treball amb l’alcalde, Jordi Ballart. Després de la trobada, el cap de l’Executiu ha anunciat que després de l’estiu es reunirà la comissió bilateral entre el Govern i l’Ajuntament de Terrassa perquè “tenim molts temes a abordar després d’un any i mig de pandèmia relacionats amb les desigualtats i com construïm un projecte de país i de recuperació econòmica que permeti ajudar a tothom”.\nEl president de la Generalitat ha volgut “agrair la predisposició a la col·laboració que ha mostrat l’alcalde i l’equip de govern de Terrassa” i ha avançat que “buscarem solucions compartides en molts àmbits”, que van des de l’educació o la sanitat, a les infraestructures i la recuperació econòmica. Després de la reunió de treball a l’Ajuntament, el president Aragonès, acompanyat de l’alcalde de Terrassa, ha visitat el Mercat de la Independència, on ha pogut copsar “l’enorme vitalitat i visió de futur” de la ciutat.\nEl cap de l’Executiu ha aprofitat la seva presència a Terrassa per fer una crida “la màxima precaució” i a “seguir extremant les mesures” per tal de contenir l’expansió de la Covid-19 a Catalunya. El president de la Generalitat també ha recordat que ens trobem en dies d’elevat risc d’incendis a causa de la calor, la baixa humitat i el vent. Per aquest motiu, ha posat especial èmfasi en la “responsabilitat individual” i a no portar a terme “cap conducta de risc”.\nEl president Aragonès i l'alcalde de Terrassa saluden una veïna 2013\nEl president Aragonès durant la seva visita al Mercat de la Independència 2206\nEl president Aragonès i l'alcade de Terrassa durant la seva reunió a l'Ajuntament 1948


Va camí de fer història i batre tots els registres haguts i per haver i també d'igualar la proesa que va aconseguir Adam Raga l'any 2005. Toni Bou, un jove pilot pierenc de trial de Moto Club Igualada i de l'equip Repsol Montesa, ha certificat avui diumenge el quart títol de la temporada i d'aquí a quaranta dies a La Corunya pot certificar el cinquè i fer un repòker (el màxim que es pot aconseguir en una temporada) de títols en el món del trial.\nToni Bou ja ha guanyat aquesta temporada el seu tercer mundial indoor i també el seu tercer mundial a l'aire lliure a més a més del Mundial de les Nacions per equips defensant els colors de la selecció espanyola. Avui mateix ha estat capaç d'aconseguir el títol de campió d'Espanya a l'aire lliure per segon cop en la història (el primer va ser l'any 2006) i ho ha fet de manera brillant guanyant la darrera cursa i sense penalitzar ni un sol punt al llarg de les dues voltes. I el proper 27 de desembre a la Corunya pot aconseguir el cinquè i definitiu títol amb el Campionat d'Espanya indoor. En aquest campionat s'han disputat tres proves i les tres han estat guanyades per Bou que està sent el gran dominador i necessitar només puntuar a Riazor per revalidar el títol aconseguit els dos darrers anys.\nEl pilot pierenc és el millor i cursa darrera cursa ho està demostrant, des de que al 2006 guanyés per primer un Campionat d'Espanya a l'aire lliure que va ser la seva carta de presentació. Des d'aquell moment Bou només s'ha deixat escapar curiosament els dos Campionats d'Espanya a l'aire lliure del 2007 i el 2008 que va guanyar Adam Raga. Al 2007 el va perdre per només 3 punts i al 2008 per 8 punts. Van ser dos anys quasi perfectes amb un pòker de títols.\nPerò en aquest 2009, el pierenc Toni Bou, va camí d'igualar els registres d'Adam Raga al 2005, aconseguint els cinc títols que hi ha en joc. Està a un pas de poder-ho fer per primer cop i estem convençuts de que si continua amb aquesta progressió ho pot repetir en els propers anys.\nMoltes felicitats i a continuar, tot i que malauradament el trial no sigui un esport tant mediàtic com el motociclisme de velocitat.\nMarta Soler, campiona d'Europa


Dos projectes bagencs entre els sis que l’Agència de Residus de Catalunya presenta al X Premi Europeu de la Prevenció de Residus\nL’Agència de Residus de Catalunya (ARC) ha presentat sis projectes catalans –entre els quals dos de bagencs- a la X edició del Premi Europeu de la Prevenció de Residus, que es donarà a conèixer en una cerimònia a finals de maig a Brussel·les. La selecció s’ha fet tenint en compte la relació de l’activitat amb els eixos de la Setmana Europea de la Prevenció de Residus, celebrada el novembre passat: l’originalitat de la proposta, el seu caràcter innovador, l’adaptabilitat a d’altres contextos regionals o locals, la mobilització del públic objectiu i la durada.\nEls candidats bagencs presentats per l’Agència de Residus de Catalunya en les diferents categories són:\nEn la categoria Administracions, l’Ajuntament de Sant Vicenç de Castellet per la Marató residu zero, una campanya per promoure l'esmorzar sostenible i saludable per reduir els residus que genera la canalla a escola. La campanya ha comptat amb la participació de tres centres del municipi i de 600 alumnes, a més de la implicació de les famílies a través de cada AMPA, aconseguint una reducció del 33% de la generació de residus d’envasos.\nLes altres candidatures són la Plataforma Aprofitem Aliments amb la Jornada #zerofoodwastebcn, on es van preparar 1.500 racions gratuïtes cuinades a base d’aliments recuperats en comerços propers i camps espigolats. La Universitat de Vic, amb la campanya “Residus, Comunicació, Cultura i Creativitat”, a través de la qual es van dur a terme tres accions sobre la prevenció de residus. L’Empresa gironina Resid’ÚS, amb “Escola i comerç, simbiosi anti-residus”, una acció transversal amb l’objectiu d’aprofitar pots sobrers de vidre de casa per fer-los arribar al comerç i donar l’opció als clients de prendre el iogurt en un pot de vidre reutilitzat per evitar generar envasos d’un sol ús. I en categoria Ciutadans, el candidat és Joel Escalera, per la tercera edició de l’Ecocursa d’Orientació per l’Ortoll, on els participants van haver d'arribar al punt de control final amb una bossa plena de brossa que recollien durant tota la cursa.\nUna imatge de la campanya Marató Residu Zero a Sant Vicenç de Castellet


Coral Bon Pastor – Fem Bon Pastor\nCoral Bon Pastor\nAdreça: Centre Cívic de Bon Pastor, a la Robert Gerhard, 3 08030. Barcelona\nTelèfon: 93 314 46 14\nHorari: Assaig – dimecres de 20 a 21.30 h al Centre Cívic Bon Pastor\nEntitat sense ànim de lucre, oberta a totes les persones interessades en el cant coral, especialment d’estils com el pasdoble, havaneres, cançó catalana, entre altres.\nEstà oberta a tot públic adult sense cap altre requisit que les ganes de participar, es paga una quota de 10€ al mes, que serveixin per pagar al professor i despeses de fotocopies, sortides, vestuari, entre altres.\nAra hi ha 22 persones adherides a l’Associació i són totes dones, malgrat que els agradaria tenir homes però no s’inscriuen.\nAl 2012 es van constituir com entitat amb personalitat jurídica.\nUn grup de persones interessades en el cant coral es van reunir voluntàriament, i el Centre Cívic els va donar recolzament, van estar més de 8 anys sense constituir-se.\nAssaig cada setmana\nSortides a casals d’avis: (com el de Sant Andreu i de la Vall d’Hebron)\nCelebren a la parròquia el dia de Santa Cecilia que és la patrona de la música.\nParticipen en el calendari festiu del barri, festa major i Nadal principalment\nAquest any participaran d’una trobada que es diu “Canta Gran” a l’Auditori de Barcelona i els fa molta il·lusió\nCanten normalment en català, però també han cantat en italià i en anglès, malgrat que no sabien què cantaven.\nLa Coral intenta participar el més possible al barri, quan poden van a la Taula de Convivència, però també col·laboren amb el Banc del Temps (balls de sardanes), la Comissió de Festes, amb l’Associació de Veïns en particular amb el Rebost Solidari, també es relacionen amb la Parròquia, entre altres.\nA més la Coral participa fora del barri amb les sortides que fan a cantar a festes d’altres baris com a la Trinitat o la Sagrera, com a Residències d’Avis com les de Sant Andreu o de la Vall d’Hebron.


GRIFONI BARCELONA: Konko torna al Genoa\nKonko torna al Genoa\nAbdoulay Konko ha deixat de ser jugador del Sevilla. El lateral francès ha estat traspassat al Genoa italià, equip del que va arribar al Sánchez Pizjuán, per 6 milions d'euros.\nEl lateral dret va fitxar fa tres temporades pel club Nervión com el substitut de Dani Alves, després de pagar la quantitat de 9 milions d'euros per aconseguir els seus serveis. El francès, marcat per les lesions, mai ha estat un futbolista important en l'equip i no comptava per Manzano, l'entrenador del Sevilla.\nKonko va disputar amb el Sevilla 44 partits de Lliga, en què va anotar tres gols, i va ser titular a la final de la Copa del Rei guanyada pel Sevilla el maig de 2010. En el primer partit de la Lliga BBVA de la temporada 2010/2011 Konko convertir 2 gols, aconseguint així ser Pitxitxi durant la primera jornada de la mateixa.\nPublicat per GRIFONI BARCELONA a 15:00\nLa passió del poble rossoblú\nEl Genoa fitxa Floro Flores i ven a Sculli\nEliminats de la copa


SAHARA RESISTE: I JORNADES sobre el SÀHARA OCCIDENTAL\n7, 8 i 9 de maig de 2007. Facultat de Geogràfia i Història de la Universitat de València. Sala Joan Fuster\nPresent i futur del Sàhara\nTema d'unes jornades a la Universitat de València\nVILAWEB. Dimarts, 08/05/2007\nLa Facultat de Geografia i Història de la Universitat de València ofereix aquesta setmana les primeres Jornades sobre el Sàhara Occidental, preparades pel col·lectiu Front Cultural. Són tres dies de col·loquis, debats i projeccions de documentals sobre la situació política, social i cultural d'aquest territori ocupat pel Marroc i pendent d'un referèndum d'autodeterminació, sota els auspicis de l'ONU.\nLes jornades, que es van inaugurar ahir, continuen avui amb la projecció del documental 'Tuizza: entre dones' (2002), d'Antònia Montaner, i amb l'anàlisi del paper de la dona sahariana i de la situació dels camps de refugiats. Demà hi ha programada la projecció del film 'Vides en pausa', de David Navarro. Les jornades es clausuraran amb la conferència del delegat de la República Àrab Sahariana Democràtica (RASD) a València. En l'organització de les jornades, hi ha col·laborat la Federació d'Associacions de Solidaritat amb el poble saharià del País Valencià, l'Associació d'Immigrants Saharians de València i el Centre d'Estudis Rurals i d'Agricultura Internacional.\nEtiquetas: AGENDA, Jornadas, WILAYA VALENCIANA RESISTE


13- El Balandrau (2584 m) | Los cautoceugos\nUna vegada més els Cautoceugos ens posem en marxa. És el nostre novè cim del projecte 100 cims.\nAnem a fer el Balandrau (2584 metres). Aquest cop anem: Anna, German, Francesc i Àlex.\nÉs un cim destacat de la serra que separa les valls de Ribes (Freser) i Camprodon (Ter), entre els termes municipals de Queralbs i de Vilallonga de Ter (Ripollès).\nEl Balandrau no és una muntanya fàcil ni difícil, però climatologicament és de les més variables. Pots començar amb sol, trobar-te pel camí amb pluja i arribar al cim amb una densa boira. I a l’hivern la neu va acompanyada amb el vent del Torn.\nCIM: Balandrau (2.585 m) des de Tregurà\nHORARI: 4 hores i 30 minuts amb parades\nSortim de Barcelona per la C-17 fins a Ripoll. D’aquí continuarem en direcció Sant Joan de les Abadesses, per arribar a Camprodon. Un cop en aquesta vila, cal desviar-se cap a Setcases, passar els pobles de Llanars i Vilallonga i agafar un trencant a mà esquerra que ens durà fins al poble de Tregurà. Està indicat.\nTravessem el poble i fem 6,5 quilòmetres de pista forestal, fins arribar a un indret on hi ha un trencant a mà dreta amb un indicador de “Font Lletera”.\nDeixem el cotxe en un marge de la polsegosa pista. Ens preparem les motxilles i el calçat per iniciar la nostra excursió. El dia i les ganes per realitzar la nostra ascensió prometen, el cel està completament clar, no hi ha ni un sol núvol a la vista, de moment.\nPartim per un sender a la dreta de la pista. El sender s’inicia en fort pendent, així que de seguida vam entrar en calor. Després es gira suaument a la dreta, per continuar en moderada pendent i entrem al pla anomenat Castell dels Moros.\nA continuació el sender es torna pedregós i transcorre de forma suau amb una continuada pendent per una àmplia praderia de verds i fresques pastures per al bestiar que per allí habita.\nA uns 100 metres veiem una petita llacuna, estem a la Collada de Font Lletera (2.127 m). És un petit estany que serveix d’abeurador del bestiar. Terreny totalment desarbrat i on només hi ha pastures.\nAquí ens parem a fer unes fotos.\nDes d’aquest punt ja podem observar enfront de nosaltres de forma completa les ascensions que realitzarem en la jornada d’avui, en primer lloc el Balandrau (2.585 m) i els seus tres pics que precedeixen la seva ascensió.\nDesprés d’uns pocs minuts arribem a la Font Lletera. L’ aigua surt gelada però és molt bona.\nPugem una mica més i arribem al Coll dels tres Pics (2.395 m).\nAprofitem la parada per asseure’ns en unes penyes, gaudir de les vistes i refrescar-nos una mica.\nReprenem la marxa a mà esquerra per ascendir el Balandrau. El sender ve poc marcat però és un camí fitat que volta la muntanya per la banda nord amb una pujada moderada.\nA continuació passem pels altres dos cims sense nom i davant nostre ja tenim el Balandrau.\nA poc a poc anem agafant alçada. Hi ha un camí bastant pedregós i en el tram final el desnivell és bastant accentuat.\nUn cop a dalt com sempre l’alegria és immensa, un altre repte assolit.\nEl cim és allargassat i té un vèrtex geodèsic i un monument en forma de llibre.\nLes vistes són fantàstiques. Des del cim, podem admirar tota la vall de Ribes i més enllà diverses serralades, com les de Cavallera, Taga, Bassegoda, Puigsacalm, Montseny o Montserrat.\nAquí vam parar una estona a menjar els entrepans. De lluny uns núvols negres de tempesta i boira ens assetjaven la tornada.\nI mentre anàvem baixant, la boira ens volia envoltar però nosaltres seguiem parlant de la nostra propera sortida.\n← 8-Turó de l´Home i les Agudes des de la Font de Passavets\n10-Sant Ramon – 11 Puig Castellar →\nUn pensamiento sobre “13- El Balandrau (2584 m)”\nFrances 14 septiembre, 2020 en 7:15 pm\nEl nostre 9è cims del projecte 100CIMS!!!


Colau, el que denúncies a l'ONU també el tenim a Barcelona\nRedacció Catalunyapress | dimarts, 17 de maig de 2016\nColau a l'ONU: "Estem avergonyits de l'Europa que deixa morir a les persones"\nCatalunyaPress.- "Estem avergonyits de l'Europa que deixa morir a les persones". Van ser les contundents paraules de l'alcaldessa de Barcelona, Ada Colau, en referència a les més que criticables polítiques que la UE està duent a tema de refugiats. Les va pronunciar aquest dilluns, a Nova York ia l'assemblea de Governs Locals i Regionals per a la Nova Agenda Urbana de l'ONU.\nTots estem d'acord en això, però ¿no li fa vergonya a Colau que en el seu Ajuntament hi hagi persones (com les de la imatge) que estan dormint la Ronda Universitat, just al costat de la plaça de Catalunya de Barcelona i a mig matí, dia rere dia, sense que cap treballador de Serveis Socials faci res al respecte? La xifra de persones sense llar augmenta a una velocitat sorprenent.\nEstà Colau intentant esmenar en la seva pròpia ciutat el que va a Estats Units a criticar? Són les seves crítiques productives i constructives o meres proclames de posa, que tan a la moda estan últimament?


Bellver reurbanitza la plaça Major porxada i la tanca a l'accés de trànsit - Regió7 :: El Diari de la Catalunya Central\nBellver reurbanitza la plaça Major porxada i la tanca a l'accés de trànsit\nL'Ajuntament paga les obres, ara aturades, i preveu enllestir-les amb dos mesos de feina\nmiquel spa 01.04.2020 | 23:41\nLes obres, ara aturades, de la plaça Major de Bellver de Cerdanya miquel spa\nLes obres, ara aturades, de la plaça Major de Bellver de Cerdanya\nBellver de Cerdanya renta la cara a un dels seus entorns urbans més apreciats per veïns i visitants: la plaça Major porxada que corona el turó del nucli antic. L'Ajuntament ha iniciat unes obres, que ara ha hagut d'aturar a causa de la pandèmia del coronavirus, que permetran no tan sols una renovació del paviment sinó que plantejaran un nou ús de l'espai amb el tancament de l'accés als vehicles.\nLes obres, que ja s'havien iniciat amb l'aixecament de l'enllosat antic, inclou la renovació del paviment, el soterrament de les línies elèctriques i la substitució de les xarxes subterrànies de serveis. Amb aquest projecte, l'entorn medieval de la plaça ha de quedar més endreçat i moderitzat pel que fa als serveis d'abastament com ara els d'aigua, llum i gas, així com el de clavegueram. El projecte consolidarà a tot el recinte el tancament del trànsit que l'Ajuntament ja ha aplicat últimament a la meitat occidental de la plaça.\nSegons ha explicat l'alcalde, Xavi Porta, una vegada acabades les obres, es tancarà l'accés als vehicles a tota la plaça i, doncs, el trànsit arribarà fins a la plaça contígua del Castell. Tan sols tindran permís per entrar a la plaça els veïns que hi tinguin un pàrquing tancat o els que hagin de fer un tràmit a la casa consistorial. Porta ha explicat que, abans d'aprovar la mesura, l'Ajuntament ha parlat amb els veïns, els quals han coincidit amb el mateix alcalde que és millor treure els vehicles de la plaça.\nLes obres tenen un pressupost de 116.000 euros, que aporta l'Ajuntament amb fons propis i executa amb la brigada municipal. Una vegada es reprenguin les obres, és previst que puguin quedar acabades després de dos mesos de feina.


Les coses de Rosa Novell, l’actriu que ho guardava tot | Cultura | EL PAÍS Catalunya\nLes coses de Rosa Novell, l’actriu que ho guardava tot\nLa família de l'actriu llega el seu fons documental a l'Institut del Teatre\nBarcelona 31 GEN 2017 - 11:54\tCET\nEulàlia i Queco Novell i, entre els dos, la presidenta de la Diputació. ALBERT GARCIA\nBona part de les coses de Rosa Novell, que va morir ara fa gairebé dos anys, reposaven ahir sobre una llarga taula als arxius del Centre de Documentació i Museu de les Arts Escèniques (MAE) de l'Institut del Teatre, en una planta soterrània de l'edifici a Montjuïc. Velles fotografies i cartells, programes de mà, quaderns amb anotacions, guions sobreescrits, entrades de teatre, rebuts i albarans de les gires, els premis rebuts, la carta astral de l'actriu... Tot aquest material, en total 36 caixes d'arxiu, 23 cartells i 6 objectes (premis), ha estat llegat gratuïtament i de manera indefinida per la família perquè es preservi i entri a formar part de la memòria institucional del teatre català.\nL'acte de donació es va oficialitzar amb una signatura poc abans de la visita als arxius per veure tot aquest fons. Els presents parlaven animadament, potser més fort del que calia, i amb certa alegria impostada, però surava en l'aire una indefinible sensació de malenconia. I era impossible escapar-se de la impressió de pèrdua irreparable, injusta, que provocaven aquells testimonis de la vida de Rosa Novell, una dona tan vital i apassionada, arrencada en la flor de la vida i de l'ofici, quan li quedava tant per davant.\nQueco Novell, germà de l'actriu, ho va expressar d'una manera més abrupte del que pretenia quan li van preguntar si a l'artista li hauria fet il·lusió la donació. “El que li faria més il·lusió és no haver arribat aquí i que aquest acte no s'hagués fet mai”, va etzibar. Vista la sorpresa que va provocar el comentari, que subratllava la terrible evidència que totes aquestes coses eren allà perquè Rosa Novell havia mort, va afegir amb amabilitat: “Sí, li hauria agradat, tenia una relació intensa amb l'Institut del Teatre, l'antic, on va estudiar”.\nDocuments de tota una vida\nEntre tot el material del fons Rosa Novell figuren:\nEscrits de l'actriu sobre Beckett\nDiapositives del seu gat Fèlix\nQuaderns manuscrits de tots els seus muntatges\nSuport a Pasqual Maragall en un anunci de premsa (1997)\nRetalls de premsa de L'última trobada, la seva última actuació\n“Ho guardava tot”, va comentar Queco Novell, que va dir que la família no va dubtar que el lloc per dipositar la nodrida documentació era l'Institut. A la pregunta de si havia descobert alguna cosa entre tots aquells objectes i documents, va respondre que el que més li havia cridat l'atenció havia estat que l'actriu reescrivia a mà tot el text de les obres que feia, segurament per memoritzar-les millor: cada muntatge té la seva llibreta corresponent.\nL'acte de donació, al qual no va assistir l'última parella de l'actriu, Eduardo Mendoza, que és a Londres, va incloure la signatura de la presidenta de la Diputació i de l'Institut, Mercè Conesa, i de Queco Novell, en nom de la família, que va utilitzar un bolígraf de la seva germana. “És tan bèstia la quantitat de material professional que tenia a casa que era una pena guardar-lo en un traster; aquí tothom el podrà consultar”, va explicar Novell.\nLes circumstàncies van fer que en l'acte d'ahir, al qual també van assistir la germana de Queco i Rosa Novell, Eulàlia, i el seu marit, coincidissin vells col·legues d'ofici de la Novell, com l'escenògraf Ramon Ivars, professor de l'Institut, i l'actor Juanjo Puigcorbé, ara reconvertit a regidor d'ERC i delegat de Cultura de la Diputació de Barcelona. Tots dos es van emocionar en veure sorgir dels arxivadors vermells amb les coses de l'actriu records que els incloïen, com el programa d'El príncep d’Homburg, de Von Kleist (el 1981 al Grec i el 1982 al Romea), amb escenografia d'Ivars i en el qual Puigcorbé interpretava el protagonista. Ivars va anunciar que regalarà a l'Institut dos vestits que la Novell va utilitzar en altres muntatges.\nEl cartell de Les troianes, records (guió, fotos, dossier) del Hamlet d'Enric Majó, en què Novell feia d'Ofèlia, un grapat de fotos de l'actriu com la Winnie d'Oh!, els bons dies, de Beckett/Sanchis Sinisterra (1984)... la llista de les coses que ara es podran consultar és extensíssima i és plena de records.\nEntre els papers personals figura la carta astral de Rosa Novell, una bessons amb una notable conjunció de Mart i Plutó que no sorprendrà els qui la coneixien. “Voluntat de metamorfosi, predisposició al caprici i l'extravagància, fantasia dinàmica, gran intel·ligència i vitalitat”, assenyala el document, que recorda que Rosa va néixer el 20 de juny del 1952 “sota un cel ombrívol ple de núvols escombrats pel vent”.


Sant Serni de Tavèrnoles, prop d'Anserall. (Cliqueu per a veure la imatge més gran).\nEl terme municipal de les Valls del Valira, el segon en extensió de l'Alt Urgell, està situat al nord de la comarca i és fronterer amb Andorra. S'estén des del pic de Salòria, al nord-est, fins al puig Punçó, a llevant, i pel sud arriba fins a gairebé tocar la riba dreta del Segre, prop de la Seu d'Urgell. En aquest municipi hi trobem les muntanyes de més altitud de la comarca. A quasi tots els nuclis habitats del terme s'hi arriba per carretera asfaltada. Per anar al poble d'Os de Civís cal entrar a territori andorrà i prendre el trencall d'Aixovall, cinc quilòmetres més amunt de la frontera. Durant l'Edat Mitjana, a l'actual terme de Valls de Valira hi van tenir extenses possessions els comtes d'Urgell, els quals els cediren al capítol de la Catedral d'Urgell i aquest els infeudà als senyors de Caboet, d'on passaren al vescomtat de Castellbò.\nAl terme hi predomina la ramaderia de llet, encara que últimament s'hi ha anat introduint el bestiar vacú i equí de carn. Hi pasturen també alguns ramats d'ovelles. L'obertura d'establiments de restauració i de diverses residències-casa de pagès ha vingut a donar resposta al creixent interès turístic d'aquestes valls. A les Valls del Valira es mantenen habitats més d'una dotzena de pobles: Anserall (cap del municipi), Arcavell, Bescaran, Calbinyà, Civís, la Farga de Moles, Farrera dels Llops, Sant Joan Fumat i Os de Civís.\nLa ruta de Sorri. La ruta que us proposem està pensada per fer a peu i té una durada aproximada de tres hores i mitja. Se surt del poble de Bescaran i s'hi torna després de passar per l'Ingla, coll de Jovell, barranc Rigué, pla de Sorri, Sant Miquel i la Trellissa. Durant el recorregut podreu veure el dolmen de coll de Jovell.\nEl desnivell és de 500 metres i no és recomanable per a caminadors principiants.\nEl romànic. El municipi de Les Valls del Valira té alguns dels elements romànics més importants de la comarca.\nEl més destacat és la capçalera de l'església de l'antic monestir de Sant Serni de Tavèrnoles, a Anserall, declarat monument d'interès històric i artístic.\nTambé mereixen una visita l'església de Sant Martí d'Ars, amb el seu singular campanar rodó, i el campanar de Sant Martí de Bescaran, d'estil llombard. Aquesta torre-campanar construïda a cavall dels segles XI i XII és avui per avui el símbol més característic i ancestral de Bescaran.\nTambé són romàniques Santa Eulàlia d'Asnurri, Santa Eugènia d'Argolell (ambdues les podeu veure aquí al costat) i Sant Pere d'Os de Civís.\nEls artesans. A la Farga de Moles trobareu la pedrera de Cal Cotet, on encara es talla la llosa amb tècniques artesanals.\nHi podeu contactar a través del telèfon: 973 35 14 45. A Cal Blasi de Bescaran és oberta al públic una exposició permanent d'art i artesania de l'escultor Philippe Lavaill (autor de l'escultura que podeu veure a l'entrada de la Sala de Cultura i Convencions de Sant Domènec de la Seu d'Urgell) i de la ceramista Carme Invernon.\nPer fer una visita comentada al seu taller, podeu concertar hora al telèfon 973 35 36 99.\nEls bolets. Encara que us sembli estrany la incidència dels bolets a la comarca de l'Alt Urgell és força important... i una font d'ingressos afegida per a moltes persones. A banda d'Organyà, amb el carrer principal atapeït per venedors ambulants a la tardor, també la carretera N-145, que recorre de nord a sud el municipi de Les Valls del Valira és també un exponent de paradetes de venedors de bolets. Sense cap mena de dubte el rovello s'endú la major part de l'admiració d'aquells que s'aturen en el diferents raconets que trobem a la carretera i que plogui o faci sol sempre apareixen tot just arriba l'època boletaire a l'Alt Urgell.\nSanta Eulàlia d'Asnurri. (Cliqueu per a veure la imatge més gran).\nSanta Eugènia d'Argolell. (Cliqueu per a veure la imatge més gran).\nExtensió 170,93 km2 Anserall 1r diumenge de setembre\nPoblació 748 habitants Argolell 2n diumenge d'octubre\nAjuntament Tel. 973 35 04 58 Arcavell 1r diumenge d'octubre\nBombers 085 (Recomanat) Ars 2n diumenge de novembre\nEsports d'aventura Tel. 00 376 82 63 00 Asnurri 3r diumenge de setembre\nCASES DE PAGÈS * Bescaran 2n diumenge de novembre\nBescaran Cal Penya, 973 35 03 01 Calbinyà 2n diumenge de juliol\nCalvinya Cal Serni, 973 35 28 09 Civís 3r diumenge d'octubre\n* Cal Guilló, 973 35 21 36 La Farga de Moles 15 d'agost\nCivís Cal Fuster, 973 35 28 09 Os de Civís Últim diumenge de juny\n* * St. Joan Fumat Últim diumenge de maig


Adriana Lavat - Viquipèdia, l'enciclopèdia lliure\nAdriana Lavat (Chilpancingo, estat de Guerrero, Mèxic) és una actriu mexicana filla de l'actor mexicà Jorge Lavat. Va presentar el 1999 el programa de televisió "A Que no te Atreves". Està divorciada del futbolista Rafael Márquez. És col·laboradora del programa espanyol Channel nº4, de Cuatro.\n7 setembre 1974 (45 anys)\nChilpancingo, estat de Guerrero, Mèxic\nRafael Márquez (2001-2007)\nFilla de l'actor mexicà Jorge Lavat, i neboda de la també actriu Queta Lavat, va presentar en 1999 el programa de televisió A que no te atreves, que no va tenir molt èxit.\nEs va casar amb el futbolista Rafael Márquez Álvarez el 27 de desembre de 2003 a l'església de Sant Fernando, al centre històric de la ciutat de Mèxic, sent testimoni d'honor el fill de tots dos, Santiago. Se divorciaron el 25 de octubre de 2007.\n Es van divorciar el 25 d'octubre de 2007. Van tenir dos fills, Santiago i Rafaela. Va ser col·laboradora del programa espanyol Channel núm.4, de Cuatro, i va participar en el programa de monòlegs de la Sexta El Club de Flo. Va reaparèixer en televisió donant vida a Laura en la sèrie d'Antena 3, 700 euros, diario secreto d'una call girl. El 2014 torna a les telenovel·les amb Marido en alquiler (Telemundo) y participa en Tierra de reyes.\n1992: Mágica juventud (sèrie de televisió)\n1995: María José (sèrie de televisió)\n1995: Acapulco, cuerpo y alma (sèrie de televisió): Liliana\n1996: Las Locuras de mamá (sèrie de televisió): Remedios\n1997: Pueblo chico, infierno grande (sèrie de televisió): Dora Luz\n1998: Vivo por Elena (sèrie de televisió): Adriana\n1999: A que no te atreves (sèrie de televisió): Host\n1999: Alma rebelde (sèrie de televisió): Juanita\n2001: Inspiración: Adri\n2008: 700 euros, Diario secreto de una call girl: Laura (Antena 3)\n2013: Marido en alquiler: Marcela Cortés (Telemundo)\n2014-2015: Tierra de reyes: Soledad Flores (Telemundo)\n2017-2018: El camion de Joe: Federica de Santiri (Poseisa)\nObtingut de «https://ca.wikipedia.org/w/index.php?title=Adriana_Lavat&oldid=22194124»\nDarrera modificació: 30 oct 2019 a les 13:28


Sobreviure sense un local propi | betevé Web\nÀlex Jassé@alexjasseJavier Arilla dilluns 27 de febrer, 2017 , 17.47\nSobreviure sense un local propi\nEs reactiven les negociacions per recuperar el local de la Cooperativa Antiga del Camp de l’Arpa\nHan sobreviscut i, fins i tot, han crescut en nombre de socis des que els van tancar el local, fa pràcticament 10 anys. Tot i això, des de la Cooperativa Antiga del Camp de l’Arpa adverteixen que estan farts de no tenir seu pròpia perquè els condiciona l'activitat. El 2009 van acordar amb l’Ajuntament que cedirien l’edifici després de 15 anys si el consistori n'assumia la reforma. Però el projecte no es va dur a terme per manca de pressupost i ara volen desencallar la situació amb noves negociacions.\nEls responsables de la Cooperativa Antiga del Camp de l'Arpa han aprofitat el canvi de govern a l'Ajuntament per reactivar les negociacions sobre la reforma i cessió del local situat al carrer de Fontova, 12. Tenien un acord amb el consistori, signat l'any 2009, que no s'ha materialitzat mai.\nAra estan disposats a rebaixar les pretensions de la rehabilitació de l'immoble si això serveix perquè l'equip de govern tiri endavant el projecte. Asseguren que tindrien prou només amb la rehabilitació de la planta baixa, fet que rebaixaria molt els costos. Això sí, reclamen una ampliació dels anys que podran disposar de les instal·lacions. Volen que passi dels 15, com es preveu en l'acord actual, als 20 anys. Per la seva banda, el districte de Sant Martí està treballant en un nou projecte de reforma que sigui assumible en àmbit pressupostari.\nL'entitat, amb 151 anys d'història, organitza activitats recreatives per a gent gran els caps de setmana, com, per exemple, balls o actuacions. Durant aquest temps que han estat sense local, els han cedit espais a la Formiga Martinenca i al Casal de Gent Gran Parc del Clot. No han perdut socis, fins i tot n'han guanyat, però volen recuperar la seu per poder ampliar l'oferta d'activitat i, també, oferir tallers i actes entre setmana.


Tendals per a balconades\nLa llum natural és l'element més valorat a l'hora d'adquirir un habitatge. Com ho és, també, posseir un espai a l'aire lliure i poder gaudir del sol i de l'aire. La balconada ens proporciona el lloc adequat per a viure a l'aire lliure, amb solament donar un pas i sense sortir de casa.\nAmb els tendals per a balconades de Toldos Torrente® li donarà un matís de bellesa i elegància a la seva balconada, creant-li un ambient agradable i atractiu. Controlant la quantitat de llum desitjada i protegint, al mateix temps, contra la radiació solar i les mirades no desitjades.\nEl tendal de teló és considerat la protecció solar universal per a balconades. El seu sistema basat en uns braços abatibles col·locats en el tub de caiguda del tendal i fixats a la barana ens permet col·locar el tendal en dues posicions...\nEl tendal de braços articulats de Toldos Torrente® és l'opció funcional i versàtil per a la protecció i decoració de tot tipus de balconades. La presència lleu i agradable d'un teixit muntat sobre una estructura fina i elegant...\nVerticals screen guiats\nEls tendals per a balconada verticals screen guiats són específicament apropiats per donar ombra a superfícies verticals, com les quals s'utilitzen, en l'actualitat, als edificis moderns...\naccessoris de tendals per a balconades


La màgia, els enganys visuals de l’il·lusionisme, van ser els encarregats de posar punt i final a l’exposició que a Mataró ha volgut recordar l’obra del poeta visual Joan Brossa. Així, la nit del dissabte 11 una quarantena de persones es van reunir a Can Palauet per assistir a una visita guiada a l’exposició “Joan Brossa. Poeta de la imatge” i gaudir d’un espectacle de màgia el dia abans que es tanqués l’exposició.\nLa visita va començar a les deu de la nit i va fer un recorregut a través dels objectes exposats explicant les obres i la història de Brossa. Experimentem amb l’art van ser el grup encarregat del recorregut d’uns tres quarts d’hora. Un cop acabada la visita va començar l’espectacle Poemància, que amb l’il·lusionista Hausson va oferir un espectacle de màgia que no va voler oblidar les referències als protagonista de l’exposició.\nJoan Brossa. Poeta de la imatge es va inaugurar el passat 17 de desembre i s’ha pogut visitar a la ciutat fins el diumenge 12 de febrer, el dia següent de la visita nocturna.\nPoemes d’objectes, litografies i pel·lícules han estat alguns dels objectes que s’han pogut veure en aquesta mostra produïda per l’oficina de Difusió artística de la Diputació de Barcelona i la Fundació Joan Brossa.


Opinió - I si el duc fos un mentat?\nI si el duc fos un mentat?\nPublicat: el 23/mai/13\nA la novel·la de ciència ficció 'Dune', de Frank Herbert, el duc Leto li comenta al seu fill i hereu que si no hagués de ser duc seria un bon mentat (expert en càlcul i probabilitats) i, de fet, es pregunta què passaria i quines possibilitats s'obririen si un duc també fos un mentat.\nDavant de la crisi política que estem vivint i el desprestigi de la classe política, aquestes paraules tenen ara més significat del que creiem. Potser en aquests moments la gent vol que el polític sigui quelcom més que nomes un polític. Possiblement la ciutadania, farts de veure currículums de polítics on tan sols es mostra una trajectòria laboral dins del partit o de les institucions públiques, vol que qui els governi sigui un d'ells, algú que hagi pogut demostrar que es pot guanyar la vida fora de la política i que en un moment de la seva vida deixi aparcada la seva professió per dedicar-se durant un temps al servei públic i, un cop finalitzat aquest període, torni a reprendre la seva tasca professional.\nSi fos així eliminaríem els cassos de polítics capaços de fer qualsevol cosa per mantenir-se en el poder perquè és la seva única font possible d'ingressos. D'aquesta manera deixaríem de banda el polític tradicional i entraríem en l'era del ciutadà-polític. Potser és l'única esperança per a un sistema polític caduc.\nFRANCESC CAROL és regidor de Participació Ciutadana\nAplicate tu primero el cuento antes de dar tantos consejos.\nJuan Carlos Sala Garrido. Enviat el 24/mai/13


Jorge Rodríguez: “la festa deu estar per damunt d’interessos particulars o partidistes” – TV Digital Ontinyent\nHome>Destacat>Jorge Rodríguez: “la festa deu estar per damunt d’interessos particulars o partidistes”\nTV Digital Ontinyent 16/02/2015\tDestacat, Moros i Cristians Comentaris tancats a Jorge Rodríguez: “la festa deu estar per damunt d’interessos particulars o partidistes”\n“La festa ha d’estar per damunt d’interessos partidistes o partidaris, perquè la festa és i ha de ser de tots i de totes”. Així ho destacava l’alcalde d’Ontinyent, Jorge Rodríguez, el passat dissabte al seu discurs del Mig Any Fester, en el qual no va passar per alt els últims esdeveniments succeïts al si de la Societat de Festers, amb la dimissió del 80% de la junta directiva del President Michel Aliaga. L’Alcalde, davant la situació generada dies enrere, va dedicar bona part de la seua a fer una crida “a construir de nous els consensos trencats als darrers mesos al si de la Junta i la Societat”, i adreçant-se al President de la Societat de Festers afegí: “caldran menys fotos i més treball, caldrà recuperar la confiança i el respecte institucional. De vostè, de la seua responsabilitat, depèn quin siga el camí dels propers mesos”, assenyalava l’Alcalde d’Ontinyent.\nJorge Rodríguez va iniciar el seu parlament recordant que, tot i que sempre ha mantingut el màxim respecte a la Societat de Festers i la seua independència, com Alcalde li correspon “lluitar per salvaguardar la festa com un element indisoluble a la ciutat, una de les màximes senyes d’identitat del poble, dels festers i dels no festers”. El primer edil centrava l’atenció en la importància de “no fixar-se en el que ha passat sinó en el futur”, i per això, acudia a l’acte “amb la vocació de tendir la mà, reconstruir els ponts que s’han trencat i unir-me a l’ingent treball que tenim per davant per aconseguir que esta casa torne a ser el que sempre ha sigut: un punt d’encontre, un lloc per i per a la festa”.\nL’alcalde recordava el seu compromís al ple d’investidura de “ser l’alcalde de tots els ontinyentins i ontinyentines, votaren el que votaren i pensaren el que pensaren”, assenyalant que “si un alcalde ha de ser de tots, encara ho ha de ser més la festa, perquè és unió, germanor i amistat. Perquè la festa ens iguala, ens fa sentir-nos part d’un mateix món. Perquè està per damunt dels personalismes i d’interessos partidistes o partidaris, perquè ha de ser de tots i totes”. Incidia en la necessitat “d’arrimar el muscle” i unir-se per la festa, adreçant-se al President de la Societat de Festers per a dir-li que “caldran menys fotos i més treball, caldrà recuperar la confiança i el respecte institucional. De vostè, de la seua responsabilitat, depèn quin siga el camí dels propers mesos”, assenyalava.\nJorge Rodríguez va ser interromput en diversos moments pels aplaudiments del públic, que el va acomiadar aplaudint en peu la seua intervenció, a la qual no va obviar el treball que estan fent els càrrecs d’enguany i el pregoner per preparar les properes festes. A ells es dirigia per recordar que “queden sis mesos per deixar-nos de nou bocabadats, per tornar a recordar a este poble la grandiositat, la força i la vitalitat que tenen les nostres festes”, tenint paraules d’agraïment tant per a ells com “per a primers trons, representants de les comparses i tots aquells que de manera desinteressada, incansable i silenciosa, treballen dia a dia pel futur de la festa. Voldria hui alçar la meua veu per donar-vos les gràcies pel treball que heu fet però especialment pel que fareu a partir d’ara, perquè sempre el millor esta per vindre”, destacava l’alcalde d’Ontinyent.\nEtiquetesJorge Rodríguez Michel Aliaga Mig Any Fester Ontinyent societat de festers\nAnterior Aquest divendres s’inauguren les obres de remodelació dels Camps de la Puríssima\nSegüent Es renova el conveni amb el Centre Comercial El Teler per afavorir els emprenedors amb un “Viver de Comerços”\nCiudadanos, Podem i associacions confirmen l’assistència al Pacte per la Sanitat convocat per PSPV, Compromís i EU… https://t.co/KVMbMElRqg20 minuts ago


Corbera de Llobregat-Gelida nyomvonal - Corbera de Llobregat, Catalunya (España)- GPS track\nTúrázás (Túrázás nyomvonalak Spain → Catalonia → Corbera de Llobregat )\nCorbera de Llobregat-Gelida\n882 74 400\nCorbera de Llobregat - El Castell de Gelida (Túrázás)\nCinglera del calaix. Corbera de Llobregat (Túrázás)\nCorbera de Llobregat (Font dels Herbatges) - La Roca Foradada (Túrázás)\nCorbera de Llobregat (Túrázás)\nCristòfol30 Minden jog fenntartva\nközel Corbera de Llobregat, Catalunya (España)\nCorbera de Llobregat-Gelida.\nSortida del carrer Ginesta. Entrem al bosc fins la font dels herbatges-, i seguim per la dreta en direcció als Fitons. La idea era pujar a la roca foradada per dintre de la cinglera del calaix, però al anar amb la gossa no podríem pujar per les cordes. Llavors seguim fins el camí ral i pasem.per sobre la cinglera.\nUn cop a sota la roca foradada, veiem que ens hem equivocat i decidim anar direcció al Safari, passant per la masia de can Canals.\nBaixem del Safari cap a can Oller, i seguim fins el castell de Gelida.\nSeguim cap a la font freda i pugem direcció al Forrellac i el Safari.\nUn cop a la casa de fusta, tornem a agafar un sender equivocat, i ens toca fer una pujada de merda. Ja a la carretera d'entrada al Safari, baixem per la carretera de Corbera per tornar a buscar el camí ral pel calaix. I retorn al carrer Ginesta.\nCinglera del calaix\nVistes de Gelida\nHola una pregunta la zona de la masia no he sido capaz de seguir el track me salía que la masia era cami privat y estaban todos los accesos cerrados . Al final he subido por el asfalto camino al safari y he bajado hacia Gelida siguiendo ya el track ! La ruta Muy bien el único tramo que me perdido es ese de la masia q he comentado !\nI did this trail with Cristòfol30\nAsk Cristòfol30 to add you as a trail buddy on this trail


Política 2.0 (III)\nd’abril 10, 2007\nAixò és tot?. La política 2.0 és només es deixar de parlar (o parlar menys) i començar a escoltar?. Són els blogs i el youtube el principi i el fi de la política 2.o?. És clar que no. En l'anterior post els hi explicava els arguments i contraarguments del principal valor de la nova política: la transició d'un model piramidal a una societat en xarxa. O, si volen, l'aposta per una democràcia deliberativa. Poden estimular la seva curiositat amb els excel·lents assajos de Jürgen Habermas, especialment Problemes de legitimació en el capitalisme tardà. Però els principis de la democràcia deliberativa són només una condició necessària, no suficient, de la política 2.0.\nHi ha un segon principi de la política 2.0 que és capital en el procés de transformació de la vella política. El podríem definir com la política de la diversitat. És un principi molt simple però molt poc desenvolupat en la pràctica. Hem de partir d'una constatació evident: els individus ja no estan integrats en grans grups socials que els defineixen de manera general. No hi ha classes socials, ni grups socials, ni (és una opinió) societats nacionals. Diríem, simplificant, que l'individu s'ha alliberat de la seva condició de classe. Però tampoc viuen en cel·les aïllades. Cada individu està integrat en moltes comunitats, algunes més febles, altres molt sòlides. Cap d'aquestes comunitats pot ressumir un individu, ja que la seva personalitat social s'explica també per la resta dels seus enllaços. Jo soc català, geògraf, escaquista, socialista, universitari, expolític, empordanès, salmantí, blogger, ganxó i moltes altres coses simultàniament. Cap d'aquestes categories socials em ressumeix. Amb el link "geògraf" em relaciono amb liberals, soberanistes, conservadors, ecologistes o neomarxistes. Amb el link "socialista" em relaciono amb taxistes, actors, banquers, advocats, pagesos o mecànics.\nEl món ha après fa molts anys que no és possible ressumir una societat en uns pocs grups. Fa 30, només hi havia un parell de marques de xampús en el mercat i avui en podem disposar de centenars de marques. Cada empresa intenta adequar-se a la diversitat capil·lar del país. Fa només 20 anys, el catàleg del tour operador TUI tenia una dimensió equivalent a una revista convencional. Avui, el conjunt d'ofertes de TUI semblen més aviat una enciclopèdia. Fins i tot la religió (sense adonar-se'n) està construint versions i adaptacions dels principis religiosos generals. Sembla evident: els individus de la societat reneguen de les propostes generalistes i celebren aquelles propostes que li són properes, que en certa manera semblen fetes per ells. Aquest és el repte de la política 2.0. Gestionar la diversitat. Com?. Almenys de quatre formes possibles.\nIntegrar les (diverses) mirades en les decisions. Imaginem que he de dissenyar un parc. L'ús social dels parcs és molt plural. Per a uns, és un espai de pas. Per a algunes persones grans és l'únic àmbit de socialització. Per als més petits, és una oportunitat de fugir de la gàbia urbana i campar lliurement. Pot ser també un espai per a la protesta, per a la innovació, per a la creativitat... Ara tornem a imaginar el parc. Veuen l'efecte?. Ja no hi ha un sol parc per dissenyar, sinó vàries desenes de parcs.\nEvitar les propostes universals. Saben perquè portem 20 anys de fracassos en les polítiques de joves?. Perquè no existeixen els joves. El concepte "jove" inclou autistes, conservadors, excursionistes, neomarxistes, hiperconsumistes, hackers, consumidors de Mitsubishis, altermundistes, gòtics, ikeistes, il·luminats, paràsits, aspirants a Guardiola, neourbans, indeterminats, dibuixants de mangues o alquimistes. Saben quina és la millor política pels joves?. Cap. No existeixen els joves. Tampoc la tercera edat, els immigrants, les dones o els singles.\nCanviar l'escala de les decisions polítiques. A Madrid solen diuen: "Si neva a Madrid, llavors neva". És una autocrítica de la visió del món des d'un sol telescopi. Cada lloc és un món. I les seves necessitats han de ser reescrites en clau local. Els centres sanitaris han de saber les condicions de salubritat de la zona tant com les pautes culturals o morals de la regió. No pot ser la mateixa educació sexual a la Terra Alta que a Badalona. Ni les mateixes piscines. Ni els mateixos centres escolars. Impregnar-se de la identitat del lloc i les seves necessitats i adaptar les receptes universals a les condicions particulars. Aquest és el camí.\nSer (molt més) sensibles amb les minories. Parlo de minories en sentit literal, és a dir, un grup molt petit de persones, tan petit que les actuacions adreçades a ells només es poden portar a terme amb un exercici de discriminació positiva. Cada acció política hauria de plantejar-se les formes d'apropar-se als grups reduïts de persones que se senten sistemàticament exclosos de les decisions públiques. El catàleg d'iniciatives és gairebé infinit: la projecció d'una pel·lícula en romanès, un ban en braille, una visita guiada per a dones, un carril urbà per a escolars, un parc infantil per nadons, una classe d'Internet per a analfabets, una festa africana, un sopar institucional amb plats per a celíacs... La política del futur es modularà amb els accents (oberts i tancats).\nEstoy esencialmente de acuerdo con usted. Me parece bien esa apuesta por el género humano, aunque mi edad, mucho más elevada que la suya. me hace ser más prudente. A diferencia de usted, yo no tengo una fe ciega en las personas de la sociedad porque simplemente se mueven por su interés particular. Discrepo del punto tercero, porque nada hace más daño a la política que las políticas de campanario, es decir, lo pueblerino. La civilización o es universal o no es.\nTot plegat em sembla una aspiració estètica a l'alçada del seu eslogan (noves idees). En realitat, la política 2.0 està tan lluny del PSC com l'Iceta d'un sex shop\nme gustó el dibujo tanto como los contenidos


CEIP LLUÍS VIVES - ONTINYENT: d’abril 2017\nII Setmana Educativa\nDins del programa de la II Setmana Pedagògica d'Ontinyent, organitzada per la Fundació Universitària Campus Ontinyent, la UV i l'Ajuntament d'Ontinyent, el dimecres 26 d'abril, el CEIP Lluís Vives va participar en la II Mostra d'Innovació-Educació de centres d'Ontinyent. Hi havia un total de 15 experiències presentades de diferents escoles, IES i escoletes d'Ontinyent.\nNosaltres vam voler contar el nostre projecte: "Assemblea d'aula i de centre".\nII Mostra Educativa - Kizoa Editar Videos - Movie Maker\nCARTELL DE LA MOSTRA:\nPublicat per La Caseta, un lloc especial a 20:02\nEtiquetes de comentaris: AJUNTAMENT, ASSEMBLEA D'AULA, ASSEMBLEA ESCOLAR, FOTOS, II MOSTRA EDUCATIVA\nJa tenim les fotos de l'últim dia de classe abans d'acabar el segon trimestre. Va ser un dia molt divertit en el que vam fer vàries activitats. Ací teniu la programació i les fotos.\nCINEMA A L'ESCOLA.\nCinema a l'escola - Kizoa Editar Videos - Movie Maker\nJocs populars 2017 - Kizoa Editar Videos - Movie Maker\nPublicat per La Caseta, un lloc especial a 17:39\nEtiquetes de comentaris: ACTIVITATS CENTRE, CINEMA EN VALENCIÀ, FOTOS, JOCS POPULARS, PASQUA\nAls alumnes del CEIP Lluís Vives, els agrada rodar pels pobles de la Vall d'Albaida. L'any passat van visitar Carrícola, i este any, ens hem decidit per Otos, i la seua ruta dels rellotges de sol.\nVam passar un dia fantàstic tant xicotets com majors. Vam aprendre molt sobre els rellotges de sol i, fins i tot, vam fer un taller on en vam poder fer un.\nAcí teniu les fotos d'ixe dia.\nPublicat per La Caseta, un lloc especial a 17:50\nEtiquetes de comentaris: ACTIVITATS CENTRE, EXCURSIÓ, FOTOS, OTOS, VÍDEOS\nEl dissabte 8 d'abril de 2017 es va celebrar la XXX Trobada d'escoles en valencià de la Vall d'Albaida a Fontanars dels Alforins, on es van acollir molt bé.\nVolem agraïr a tota la Comunitat Educativa del CEIP Comte de Salvatierra de Fontanars dels Alforins toa la feina que han fet per fer que esta trobada fóra un èxit.\nTambé donar les gràcies a pares, mares, xiquets, xiquetes i mestres del CEIP Lluís Vives d'Ontinyent, que, un any més han fet possible la nostra presència i participació com a Comunitat Educativa en la trobada, que tant ens agrada.\nPublicat per CEIP LLuís Vives Ontinyent a 16:51\nEtiquetes de comentaris: 16-17, TROBADA, VÍDEOS\nEste matí, els xiquets i xiquetes de 4t han gaudit d'un matí al poliesportiu fent JOCS POPULARS. Ha participat tot l'alumnat de 4t de primària de totes les escoles del poble. Una bona iniciativa dels mestres d'Educació Física.\nMoltes gràcies per la bona organització, els xiquets i xiquetes ho han passat genial!!\nAcí teniu les fotos.\nJocs populars poliesportiu - Kizoa Editar Videos - Movie Maker\nPublicat per La Caseta, un lloc especial a 19:43\nEtiquetes de comentaris: 16-17, JOCS POPULARS, POLIESPORTIU


La Direcció General d’Obres Públiques, Transport i Mobilitat comunica la desafecció de la N-332 al seu pas per Altea | Altea\nLa Direcció General d’Obres Públiques, Transport i Mobilitat comunica la desafecció de la N-332 al seu pas per Altea\nL’Alcalde d’Altea, Jaume Llinares, anuncia la signatura de la desafecció de la N-332, al seu pas pel nucli urbà d’Altea, per part del ministre de Transports, Mobilitat i Agenda Urbana, José Luis Ábalos. El pas definitiu perquè Altea compte en un futur amb un nou espai d’àmbit local i per al qual l’Ajuntament planteja la seua reconversió en un bulevard.\n“Una vegada autoritzada la cessió per part de l’Ministeri, només queda la signatura de conveni entre este i l’Ajuntament perquè es materialitze esta desafecció”; ha explicat l’alcalde, que ha recordat que l’autorització per part de l’Ajuntament era aprovada per unanimitat en Ple a l’octubre de l’any passat i traslladada al Ministeri.\n“He demanat que a més de l’acte de signatura del conveni, mantinguem una reunió de treball per facilitar-li al Ministeri un llistat de millores que ens agradaria que fossen executades abans que la carretera passe a ser d’àmbit local”, ha apuntat Jaume Llinares. “De fet, alguna de les millores ja les havíem posat en coneixement de la Direcció Territorial del Ministeri”; ha matisat el primer edil.\nEste canvi en l’ús de la N-332 comportarà que es puguen aplicar mesures de futur com la reconversió del vial en un bulevard i l’accés al municipi siga cada vegada més amable. “La idea que tenim, que des de l’Olla fins a Altea es puga accedir amb un passeig, està ara més a prop”; ha declarat Llinares, que ha qualificat la notícia de molt positiva.\nL’Alcalde ha incidit que “la liberalització de l’AP-7, fa una mica més d’un any, implica que el trànsit ràpid puga circular de forma gratuïta per esta via sense passar pel centre d’Altea. A més de que ha solucionat en part el gran embús de trànsit que en determinats mesos de l’any es produïa al centre d’Altea. Esta liberalització, sumada a la desafecció de la N-332 al seu pas per Altea, ens permetrà planificar el model de municipi que volem i obre possibilitats de futur per a l’Ajuntament i per als ciutadans perquè ara ja tenim les eines per poder-ho fer”.\nJaume Llinares ha conclòs mostrant il·lusió per “pensar en solucions a un problema que teníem com el del trànsit i també a redactar un projecte que humanitze la zona convertint la N-332 en un carrer del nostre poble a disposició de la ciutadania”.\n←Altea destaca en Internet com a destí segur\nProjectes Europeus organitza la jornada #Altea Next Generation, Europa t’espera→


Garcia: “La Llei d’Àrees Industrials soluciona molts problemes dels polígons valencians” – Compromís Corts Valencianes\nPublicat el 23 octubre 2017 en Premsa\nLa diputada i portaveu de Compromís a la Comissió d’Indústria i Comerç, Turisme i Noves Tecnologies a les Corts, Teresa Garcia, després de l’aprovació, per part del Consell, del Projecte de Llei de Gestió, Modernització i Promoció d’Àrees Industrials de la Comunitat Valenciana, ha explicat que “des del Parlament valencià anem a intentar que la seua tramitació siga la més ràpida possible perquè entenem que amb aquesta llei es dóna solució a molts problemes que tenen els polígons industrials al País Valencià”.\nSegons Garcia, “a més a més amb la seua aplicació, després de passar el tràmit parlamentari, es podria aconseguir un avantatge competitiu en quant als serveis que poden oferir tots els polígons que es troben al nostre territori, ja que les àrees industrials són infraestructures econòmiques bàsiques d’interès general per la seua aportació de riquesa i ocupació, i sobre tot pels recursos econòmics que aporten en els municipis”.\n“Un altre dels objectius d’aquest Projecte de Llei d’Àrees Industrials és fomentar la implicació municipal i la col·laboració pública i privada en la gestió i millora de les infraestructures i els serveis que hi ha als polígons, a més de la implantació de noves dotacions i serveis en aquestes àrees”.\n“Per posar un exemple, en el cas de Sagunt, amb l’oficina municipal de captació d’inversions s’ha intentat fer una tasca comercial del sòl industrial. Però en quant a la gestió és necessari poder millorar els serveis d’atenció als polígons pel que fa a neteja, recollida de residus, manteniment… Tot això ens obri un camp de treball per a dotar de més serveis als polígons de Sagunt que, fins ara, no s’havia dut a terme. I per fer-ho hi ha una empresa de gestió de serveis municipals cent per cent pública, Sagunto Sociedad Anónima de Gestión (SSAG), que pot agilitar molt l’aplicació d’aquesta llei”.\n“Per tot això, el Projecte de Llei d’Àrees Industrials ens posa a l’abast tots els elements per tal de poder assolir una gestió més eficient dels polígons i completar-ho amb tot el treball que suposa passar de tindre unes àrees industrials absolutament abandonades, i en perill de deslocalització, a consolidar un nucli industrial en el País Valencià, i en l’Estat espanyol, de primer ordre”, ha conclòs la diputada Teresa Garcia.\nArxivat en: Premsa economia, polígons, Teresa García\n← Navarro: “El Govern espanyol segueix fent oïdes sordes a la resolució de les Corts per tancar definitivament Sapadors”\nCompromís exigeix a Foment que incloga l’accessibilitat en el Pla d’Infraestructures Ferroviàries i que “fixe els terminis ja” →


Una dècada lluitant contra una planta aquàtica invasora a l'embassament de la Torrassa\nEnguany es retiraran del pantà pallarès unes 20 tones d'elodea amb l'ajuda de rascles, forques i carretons eruga\nOperaris retirant elodea del pantà de la Torrassa ACN (Marta Lluvich)\nLa Guingueta d'ÀneuEl Parc Natural de l'Alt Pirineu i l'Ajuntament de la Guingueta d'Àneu, al Pallars Sobirà, fa més d'una dècada que lluiten contra una planta aquàtica invasora a l'embassament de la Torrassa. Es tracta de l'Elodea (Elodea canadensis) originària d'Amèrica del Nord que des de la seva introducció no ha deixat de propagar-se per tots els marges de l'embassament. Aquesta planta ha desplaçat les altres plantes aquàtiques existents i ha posat en perill la salut de l'ecosistema aquàtic. Enguany ja ha començat una nova campanya de neteja i operaris amb rascles, forques i carretons eruga treballen per retirar aquesta planta. Es preveu que en retirin unes 20 tones.\nL'embassament de la Torrassa és un destí de turisme de pesca i la presència d'aquesta planta dificulta la pràctica d'aquest esport, igual altres com el caiac. L'alcalde de la Guingueta d'Àneu, Jordi Pallé, ha destacat en declaracions a l'ACN, l'impacte negatiu que suposa aquesta planta per altres espècies, per la apesca i pel turisme.\nRestes d'elodea al pantà de la Torrassa ACN (Marta Lluvich)\nEl director del Parc Natural de l'Alt Pirineu, Marc Garriga, ha explicat que la invasió de l'Elodea suposa "un risc important" per la supervivència d'aquesta espècie, ja que competeixen en el mateix espai. Els treballs de retirada d'aquesta planta invasora es fan anualment des de fa més de deu anys. Garriga ha dit que es tracta "d'una mesura insuficient" per "erradicar" aquesta planta i ha destacat la importància d'actuar-hi cada any "preventivament" fins a arribar a una solució definitiva.\nUn operari retirant elodea del pantà de la Torrassa ACN (Marta Lluvich)\nLes plantes d'elodea necessiten aigües calmades i netes per créixer, sempre submergides a l'aigua, excepte les flors. Es desconeix com es va introduir aquest vegetal a l'embassament de la Torrassa els anys noranta. El director del Parc Natural de l'Alt Pirineu ha explicat que possiblement, va ser similar al que va ocórrer en altres indrets d'Europa, on va arribar-hi procedent de la neteja d'aquaris, transportada a través d'embarcacions o de les botes dels pescadors.\nmedi ambient Pallars Sobirà Pantà Parc Natural Alt Pirineu


El pavelló de Comunitat Valenciana rep la visita de 1.400 agents de viatges a la I Fira Virtual de Turisme nacional 'Vecisa2020 5D' | | Notícies Dígitals\nEl pavelló de Comunitat Valenciana rep la visita de 1.400 agents de viatges a la I Fira Virtual de Turisme nacional ‘Vecisa2020 5D’\n09/07/2020 Cevisa 2020, fira virtual de turisme\nEl pavelló de la Comunitat Valenciana ha rebut la visita de 1.400 agents de viatges a la primera fira virtual de turisme nacional Vecisa2020 5D.\nEl certamen, totalment virtual, se celebra des del 7 a l’10 de juliol i els dos primers dies ha estat exclusivament destinat als agents de Viatges El Corte Inglés.\nDurant els dos dies de fira, el pavelló virtual de la Comunitat Valenciana ha rebut un total de 1.399 visites que han realitzat la descàrrega de 2.604 documents i han sol·licitat 526 reunions.\nLes dades mostren que han participat un total de 1.980 usuaris i usuàries que han realitzat un total de 9.913 visites a l’auditori. A més, les visites totals a escena pavellons es xifren en 4.645, mentre que el pavelló de la Comunitat Valenciana ha rebut 1.399 visites.\nEn aquesta fira virtual, Turisme Comunitat Valenciana participa en un pavelló amb 17 estands. Així, n’hi ha un de la pròpia Comunitat en què seran presents diferents associacions i entitats sectorials i altres 16 que compten amb la presència de les sis marques turístiques de la Comunitat.\nA més dels productes de Creaturisme: Mediterrani Natural i Rural, Mediterraneo Actiu i Esportiu, Cultural i la marca de promoció gastroenológica l’Exquisit, també participen en el pavelló de la Comunitat els diferents ‘conventions bureaux’ per atendre els 500 agents de MICE que es preveu participin en l’esdeveniment.\nAquest dijous la fira obre les portes a al públic general yofrece informació de tota l’oferta turística de la Comunitat i els diferents canals de reserva\nPresentació de l’oferta de la Comunitat\nLa Comunitat Valenciana participa també en la primera fira virtual de turisme nacional ‘Vecisa2020 5D’ amb diferents presentacions de productes turístics a l’Auditori de la Fira.\nEn concret, el dimarts 7 de juliol es van iniciar les presentacions de la Comunitat Valenciana amb la Mediterrània Natural-Rural i dimecres es va presentar a l’auditori l’oferta de Turisme Actiu-Esportiu.\nA més, aquest dijous es presenta l’oferta turística de la Mediterrània Cultural i el divendres l’Auditori acollirà la presentació ‘Comunitat Valenciana teu Pròxim Destinació Gastronòmic: L’Exquisit Mediterrani’.\n← L’IVC obri la convocatòria per al taller d’escriptura de guió ‘Sources 2’\nPau Ferrando es reuneix amb la cúpula d’IGP Vins de Castelló →


La Comunitat Valenciana lidera la mejora en el área de servicios sociales en el último año | Valencia Extra\nLa Comunitat Valenciana lidera la millora en l’àrea de serveis socials en l’últim any\nLa secretària autonòmica d’Atenció Primària i Serveis Socials, Irene Gavidia, ha destacat el gran esforç que ha realitzat el Consell del Botànic des de 2015 en matèria de serveis socials, la qual cosa ha permés a la Comunitat Valenciana ser l’autonomia que més ha millorat en aquesta àrea en l’últim any.\nAixí ho assenyala l’Índex de Desenvolupament dels Serveis socials 2020 que elabora l’Associació de Directores i Gerents en Serveis Socials i que ha fet públic.\nLa secretària autonòmica ha destacat que aquests resultats reconeixen “el canvi de tendència dels serveis socials” que s’ha produït en els últims anys en la Comunitat Valenciana, així com “l’esforç que s’està realitzant” i els avanços des de 2015 en el desenvolupament del Sistema Públic de Serveis Socials.\nLa secretària autonòmica ha explicat que l’informe assenyala el “potent” desenvolupament en legislació, normativa i planificació en serveis socials, i l’increment de la rellevància econòmica des de 2015, “la qual cosa ens ha permés una major cobertura i arribar a moltes més persones que es troben en situacions d’especial vulnerabilitat”.\nL’IDEC 2020 fa especial esment a la situació dels serveis socials en la crisi provocada per la COVID-19 en la societat espanyola, i com es troben per a afrontar els grans reptes que es plantegen, tant en l’àmbit general com en cada territori del país.\nAixí, assenyala que sis comunitats autònomes milloren la seua puntuació respecte a l’aplicació anterior, destacant la Comunitat de València, amb un increment d’1,35 punts, al costat de Navarra, País Basc, Extremadura, Aragó i Andalusia.\nL’informe fa esment especial a la llei valenciana de Serveis Socials Inclusius, i la qualifica de “una llei de nova generació que reconeix drets subjectius”, i que es complementa amb una planificació estratègica, “fins llavors inexistent”.\nLa secretària autonòmica ha posat l’accent en la voluntat que des de 2015 ha tingut la Vicepresidència i Conselleria d’Igualtat i Polítiques Inclusives de transformar els serveis socials en un model “coherent, sòlid i efectiu al servei de les persones”.\nEn aquest sentit, Irene Gavidia s’ha referit a la nova llei de Serveis Socials Inclusius com “un avanç determinant en la universalitat dels drets socials que transforma la concepció asistencialista de les antigues polítiques en una concepció moderna de drets subjectius i universals”.\nIndicadors positius en la Comunitat\nL’IDEC assenyala que des de 2013 hi ha hagut un increment continu en indicadors com la despesa per habitant i any, que ha passat de 196,1 euros per habitant l’any 2013 a 377,5 euros en 2019; o el percentatge de la despesa en serveis socials sobre el total de la despesa corrent de les administracions públiques des de 2014, any en què aquest percentatge va ser del 5,79%, passant al 8,51% en 2019.\nL’informe fa referència també a altres indicadors que reflecteixen la bona tendència en la Comunitat com la quantia de les rendes mínimes d’inserció, que en la Comunitat Valenciana amb una mitjana per persona perceptora representa el 20,5% de la renda mitjana familiar del territori, enfront de la mitjana estatal que és el 17,1%.\nA més, es destaquen els acolliments familiars a menors que representen el 64,3% del total d’acolliments enfront de la mitjana estatal que se situa en el 50,4%.